# 朝鮮民主主義人民共和國

| 朝鮮民主主義人民共和國 조선민주주의인민공화국（朝鮮文） |
| --- |
| 通稱：朝鮮／北朝鮮／北韓 |
|

|  |  |
| --- | --- |
|  |  |
| 旗 | 徽 |

 |
|

---

 |
| 格言：「強盛大國」（강성대국） |
| 國歌：《愛國歌 (北韓)》 |
|

---

 |
|  |
| 屬地（實轄） |
| **幅員 國土：120,538平方公里（世界第98名）
* 水域：0.11%

---

 |
| 首都 | 平壤 |
| 中央政府 所在地 | 平壤 |
| 最大城市 | 平壤 |
| 至高地 | 長白山 |
| 至長河 | 鴨綠江 |
| 至大湖 | 長津湖 |
| 海岸線長 | 2,496公里 |
| 時區 | 平壤時間：UTC+9 |
| 國民 |
| 人數 | 以下係2024嘅估計數字
* 人數： 26,298,666（世界第54名）
* 人口密度：218人/km2（世界第45名）
 |
|

---

 |
| 官方語言 | 朝鮮語 |
| 官方文字 | 韓文 |
| 民族 | 朝鮮族 |
| 曆法 | 公曆、農曆、主體紀元 |
| 主要節日 | 元旦、春節、太陽節、光明星節 |
| 行車方向 | 靠右行駛 |
|

---

 |
| **家用電源 電壓：220V
* 插座：C、E
* 頻率：60Hz
 |
| 政制 |
| 國家憲法 | 《朝鮮民主主義人民共和國社會主義憲法》 |
| 國家結構形式 | 單一制 |
| 國家政權 | 最高人民會議 朝鮮國務委員會 |
| 政制 | 單一制一黨專政嘅社會主義共和國（法理上）、獨裁統治下嘅世襲制極權國家（事實上） |
| 法律體系 | 歐陸法系 |
|

---

 |
| **主要領袖 最高領袖（朝鮮勞動黨總書記）：金正恩
* 國家元首（國務委員會委員長）：金正恩
* 政府代表（最高人民會議常任委員長）：崔龍海
* 政府首腦（內閣總理）：朴泰成

---

 |
| **其他領袖（一黨執政、金日成家族世襲專政） 國務委員會（第一副委員長）：崔龍海
* 國務委員會（副委員長）：金德訓
* 最高人民會議（議長）：朴仁哲

---

 |
| 經濟 |
| **GDP（購買力平價）**
以下係2015年嘅估計數字
* 總計：$400億（第139名）
* 人均：$1,700（第184名）

---

 |
| **GDP（國際匯率）**
以下係2022年嘅估計數字
* 總計：$151.76億（第137名）
* 人均：$590

---

 |
| **HDI**
以下係2016年嘅估計數字
* 0.564（第195名）－中

---

 |
| 中央銀行 | 朝鮮民主主義人民共和國中央銀行 |
| 貨幣 | 朝鮮圓（KPW，₩） |
| 資訊 |
| **立國歷史 立國日期：1948年9月9號
* 立國事件：朝鮮民主主義人民共和國成立

---

 |
| 國家象徵 | 國父：金日成 國花：迎紅杜鵑（金達萊） |
| 國家代碼 | PRK/DPRK |
| 國際域名縮寫 | .kp |
| 國際電話區號 | +850 |
| 現役軍人數 | 1,200,000（第5名） |

| 朝鮮民主主義人民共和國 |
| --- |
| 諺文 | 조선민주주의인민공화국 |
| 朝鮮漢字 | 朝鮮民主主義人民共和國 |
| 文觀部式 | Joseon Minjujuwi Inmin Gunghwaguk  |
| 馬-賴式 | Chosŏn Minjuchuŭi Inmin Konghwakuk  |

|  **朝鮮歷史系列** |
| --- |
| **前史** | 櫛文土器時代 無文土器時代 |
| **古朝鮮** 前2333年─前108年 | 衞滿朝鮮 前194年─前108年 |
| **原三國** 前300年─前57年 | 三韓 | 辰國 | 東 濊 | 沃 沮 | 扶 餘 | 高 句 麗 |
| 馬 韓 | 弁 韓 | 辰 韓 |
| **三國** 前57年──668年 |  | 伽倻 42年──562年 | 百濟 前18年──660年 | 高 句 麗 前37年──668年 |
| 新羅 前57年──935年 |
| **南北國** 698年──926年 | 統一新羅 668年──935年 | 渤海國 698年──926年 |
| **後三國** 892年──936年 | 後高句麗 後百濟 新羅 |
| **高麗朝** 918年──1392年 |
| **朝鮮朝** 1392年──1897年 |
| **大韓帝國** 1897年──1910年 |
| 日殖時期 1910年──1945年 **臨時政府** 1919年──1948年 |
| 南北分治 1945年至今 |
| 北朝鮮 | 南韓 |
| 睇 • 論 • 改 • 歷 |

 **朝鮮民主主義人民共和國**（粵拼：ciu4 sin1 man4 zyu2 zyu2 ji6 jan4 man4 gung6 wo4 gwok3）
（朝鮮本讀椒仙，而家又讀焦仙；朝鮮文：**조선민주주의인민공화국**／**朝鮮民主主義人民共和國Chosŏn Minju-chuŭi Inmin Konghwakuk*），簡稱**朝鮮**（**조선**/**朝鮮Chosŏn*），係東北亞朝鮮半島北部嘅一個國家。佢嘅首都同最大城市都係平壤。佢北同中國為鄰，以鴨綠江為界；東北同俄羅斯為鄰，以圖們江（朝鮮同韓國稱佢係豆滿江）為界；南同大韓民國為鄰，以三八線為界。東面係日本海，西面係黃海。

呢個國家嗌自己做「朝鮮」。中華人民共和國喺1949年10月6同北韓建交嗰陣，叫佢做「朝鮮」，而南韓叫「南朝鮮」。當時中華人民共和國同北韓係同一陣營，而美國同大韓民國、日本等地係第個陣營。現時以中立立場，南面嘅大韓民國簡稱「韓國」或者「南韓」，響北面嘅朝鮮民主主義人民共和國簡稱做「朝鮮」或者「**北朝鮮**」（bak1 ciu4 sin1；**북조선**/**北朝鮮Pukchosŏn*）。「北朝鮮」嘅名喺中國大陸、日本常用，而南韓、港澳臺就用開「**北韓**」（bak1 hon4；**북한**/**北韓Bukhan*），此外越南習慣直接用「朝鮮」。而喺兩廣嘅粵語區，北韓、北朝鮮、朝鮮呢三個用語都有人用。

由1945年建國到而家都係俾金氏世襲嘅朝鮮勞動黨政權統治，喺國際上非常之孤立。而家阿頭係金正恩，做緊朝鮮勞動黨委員長同國務委員會委員長，有共和國元帥軍銜，係世界上最後生嘅非君主制國家領導人之一。

## 國名

1392年，李成桂喺松京（今開城）壽昌宮正式登基，準備咗兩個新國號「朝鮮」（古朝鮮國名）同「和寧」（成桂阿爸李子春發跡嘅地方），奏請明太祖朱元璋決定，朱元璋圈定朝鮮呢兩個字，意思係「清晨之國」、「朝日鮮明之國」，於是李成桂改用國名「朝鮮」。根據《東國輿地勝覽》（1481年）記載，「國在東方，先受朝日之光輝，故名朝鮮。」

中華人民共和國政府將朝鮮民主主義人民共和國簡稱「朝鮮」，而中華民國政府、香港、澳門以及其他華人就習慣叫佢做「北韓」。

### 讀音

* 國語：（拼音）Cháoxian、（注音）ㄔㄠˊ ㄒㄧㄢ。
* 粵語（廣東話）：港澳一般叫「北韓」。大陸多數人會用朝鮮；新生代讀音同「潮鮮」（ciu4 sin1），舊輩讀音同「招鮮」。

## 政治

北韓由朝鮮勞動黨一黨執政，最高領導人係總書記。北韓喺1998年修改憲法，唔再設國家主席一職（永遠由已故主席金日成保留），撤銷原本係國家權力最高領導機關嘅中央人民委員會。內閣而家係國家最高權力嘅行政執行機關，由總理領導，任期5年，政府各部變咗做內閣各省。最高軍事權力機關係朝鮮勞動黨中央軍事委員會，最高權力機構係國務委員會，由最高人民會議選舉產生，最高人民會議常任委員會委員長係北韓對外嘅國家代表。

## 政區

北韓全國劃分為9個道（도）、2個直轄市（직할시）、同3個特區：

* 平壤市（평양시）
* 羅先市（라선시）
* 開城工業地區（개성공업지구）
* 金剛山觀光地區（금강산관광지구）
* 新義州特別行政區（신의주특별행정구）
* 慈江道（자강도）
* 咸鏡北道（함경북도）
* 咸鏡南道（함경남도）
* 黃海北道（황해북도）
* 黃海南道（황해남도）
* 江原道（강원도）
* 平安北道（평안북도）
* 平安南道（평안남도）
* 兩江道（량강도）

## 地理

朝鮮半島從亞洲大陸向南延伸大約1,100公里，西面有黃海同朝鮮灣，東部臨日本海（個名重有爭議，朝鮮人稱為東海），南部就有朝鮮海峽（對馬海峽）同埋東中國海（朝鮮人稱為南海）。北部多為山區，東北地區好多深狹嘅山谷，而海岸平原大部分都喺西部地區。北韓最高峰係白頭山，海拔2,744米。主要河流就有分割朝中邊界嘅鴨綠江同埋圖們江。

北韓屬於溫帶季風氣候，夏天嘅雨季降雨都叫多，冬天就好凍。北韓而家最大城市係首都平壤。

## 商業

朝鮮嘅商業差唔多全部由國家控制。商店分咗做便民店、國營店同埋外匯商店。外匯商店賣各種進口嘅商品，多數嚟自中國，好似食物、傢私、電器等。外匯商店只係收美元、歐元同人民幣三種貨幣。經濟改革後，外匯商店由原本用美元標價改咗做歐元，但重可以用美元。外國人喺朝鮮用朝鮮圓，要出示外匯兌換證明。朝鮮嘅國營商店賣嘅全部都係本國產品，但係成日冇貨。朝鮮便民店嘅嘢多數都係由中國進口。喺朝鮮，喺便民店以外嘅商店買嘢嘅人好少。

## 網絡通訊

2000年，朝鮮整咗個覆蓋全國，面向國內普通老百姓嘅電腦網絡，稱為「光明網」。但係電腦喺朝鮮嘅普及率好低，有冇成效係一個疑問。

但近年朝鮮政府大力推廣，朝鮮嘅中小學校、少年宮、大專院校、政府機關、工廠同圖書館入面都提供大量自行開發、朝鮮文嘅作業系統畀民眾隨便用。

### 電話區碼

* 國碼：850
	+ 平壤：02
	+ 清津：73
	+ 羅先：08
	+ 平壤外交機構：19
* 流動電話（Mobile）用緊GSM流動通訊制式。
	+ 朝鮮用7位數字嘅流動電話號碼，好似：193 XXXX

## 旅遊

去朝鮮旅遊要有官方導遊陪同。朝鮮為防範外國間諜從事破壞活動，未經允許唔畀任意遊覽、影相或者向朝鮮人散發任何嘢。朝鮮向南韓開闢金剛山觀光特區做遊覽地。

## 參考

* Made in North Korea 朝鮮民主主義人民共和國 國立 金日成綜合大學

## 註

## 出面網頁

* 〈国家概况 — 中华人民共和国外交部〉 (簡體中文)。中華人民共和國外交部。
* 〈朝鮮民主主義人民共和國 Democratic People's Republic of Korea - 亞太地區 - 中華民國外交部 - 全球資訊網 Ministry of Foreign Affairs, Republic of China (Taiwan)〉 (繁體中文)。中華民國外交部。
* "North Korea - United States Department of State" (英文). 美國國務院.
* 朝鮮民主主義人民共和國喺中央情報局《世界概況》嘅資料 （英文）
* 〈北朝鮮 ｜ 外務省〉 (日文)。日本外務省。
* "Democratic People's Republic of Korea (North Korea) - Department of Foreign Affairs and Trade" (英文). 澳洲外交貿易部.